दरअसल कोच सभी बच्चियों को पानी भरे एक गढ्ढे में उतरने के लिए कहने लगा जिसमे अजगर था। पहले तो बच्चियाँ डर गयी लेकिन कोच के बार- बार जोर देने पर बच्चियाँ पानी में उतरी। पानी में उतरते ही जब बच्चियों को अजगर दिखा तो उनके होश उड़ गए और सभी जोर- जोर से चीखने लगीं। लेकिन कोच को इस बात से कोई फर्क नहीं पड़ा और वह उनपर पाइप से पानी डालते हुए उन्हें कहता रहा जल्दी आगे बढ़ो। बच्चियाँ डरती हुई किसी- किसी तरह गढ्ढे के दूसरी तरफ पहुँची। कोच की इस हरकत की पूरी दुनियाँ के लोगों ने निंदा की है। क्या किसी के भी साथ ट्रेनिंग के नाम पर ऐसी हरकत करना उचित है, इसपर भी सवाल उठने लगे हैं। इसका वीडियो आजकल सोशल मीडिया पर खूब वायरल हो रहा है और लोग कोच को बुरा- भला कहने से भी बाज नहीं आ रहे हैं। आप भी वीडियो में उस क्रूर कोच की हरकत देखें और यह विचार करें कि क्या यह सही है?